CELEX: 62014TN0676
Language: da
Date: 2014-09-22 00:00:00
Title: Sag T-676/14: Sag anlagt den 22. september 2014 — Spanien mod Kommissionen

3.11.2014   
            
            
               DA
            
            
               Den Europæiske Unions Tidende
            
            
               C 388/25
            
         Sag anlagt den 22. september 2014 — Spanien mod Kommissionen
   (Sag T-676/14)
   2014/C 388/31
   Processprog: spansk
   
      Parter
   
   
      Sagsøger: Kongeriget Spanien (ved advokat A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelse K(2014) 4856 endelig af 11. juli 2014 om indledning af en undersøgelse vedrørende manipulation af statistikker i Spanien i henhold til Europa-Parlamentets og Rådets forordning (EU) nr. 1173/2011 om en effektiv håndhævelse af budgetovervågningen i euroområdet.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende om tilsidesættelse af retssikkerhedsprincippet og forbuddet mod, at retsregler anvendes med tilbagevirkende kraft
               
                           —
                        
                        
                           I denne forbindelse gøres det gældende, at anvendt på Europa-Parlamentets og Rådets forordning (EU) nr. 1173/2011 af 16. november 2011 om en effektiv håndhævelse af budgetovervågningen i euroområdet (EUT L 306, s. 1) og på afgørelse 2012/678/EF indebærer retssikkerhedsprincippet og forbuddet mod, at retsregler anvendes med tilbagevirkende kraft, at der ikke kan indledes en undersøgelse vedrørende omstændigheder, der fandt sted før den 13. december 2011, for på daværende tidspunkt kunne de omstridte omstændigheder ikke pålægges en sanktion. De eneste data, der kan pålægges sanktioner, er de i april 2012 meddelte data. Undersøgelsesperioden bør således begrænses til de data, som er indeholdt i meddelelser, der blev foretaget fra 2012.
                        
                     Undersøgelsesperioden bør begrænses til de data, som er indeholdt i meddelelser, der blev foretaget fra 2012, når de vedrører omstændigheder, der fandt sted fra december 2011, hvilket er ikrafttrædelsesdatoen for den ovennævnte forordning. Enhver undersøgelse vedrørende omstændigheder indtruffet før den 13. december 2011 savner derfor juridisk grundlag.
            
         
               2.
            
            
               Andet anbringende om overtrædelse af artikel 8, stk. 3, i ovennævnte forordning
               
                           —
                        
                        
                           I denne forbindelse gøres det gældende, at der ikke er tydelige tegn på omstændigheder, der udgør manipulation af data vedrørende det spanske statsunderskud og den spanske statsgæld. De spanske myndigheder har analyseret disse data og afgivet klare og passende forklaringer.
                        
                     
         
               3.
            
            
               Tredje anbringende om krænkelse af Kongeriget Spaniens ret til forsvar
               
                           —
                        
                        
                           I denne forbindelse gøres det gældende, at den indledte undersøgelse er en skjult undersøgelse, der foregår uden for de gældende procedurer, og uden at Kongeriget Spaniens ret til forsvar respekteres.